H-1B વિઝાને કારણે અમેરિકામાં છેલ્લા ઘણા સમયથી વિવાદ ચાલ્યો જ આવે છે. અમેરિકાના લોકો આ વિઝાનો ભારે વિરોધ કરે છે. અમેરિકામાં ઘણાં લોકોનું માનવું છે કે, આઈટી કંપનીઓ આ વિઝાનો ખોટી રીતે ઉપયોગ કરે છે. આ વિઝા ખરેખર તો એવા સ્કીલ્ડ લોકોને આપવા જોઈએ જે અમેરિકામાં ન હોય પણ આઈટી કંપનીઓ આ વિઝાનો ઉપયોગ કરવામાં આ નિયમ પાળતી નથી. અમેરિકનો માને છે કે H-1B વિઝાનો ઉપયોગ કરીને કંપનીઓ અમેરિકનોની જગ્યાએ વિદેશીઓને ઓછા પગારે નોકરીમાં રાખી લે છે કે જેથી તેમનો નફો વધે. જો કે તેના કારણે અમેરિકનોનાં હિતો પર તરાપ મરાય છે. છેલ્લાં થોડાં વર્ષોથી અમેરિકામાં આ વિઝાને લઈને કેસો પણ થયા છે.